मेरे दोस्त ने सारा जीवन अपने छोटे से कस्बे में ही बिताया था। दक्षिण भारत में उसका पहला अनुभव था। शुरू के कुछ दिन तो ऐसे ही निकल गये। फिर एक हफ्ते बाद वह जब रेल में सवार होकर काम पर जा रहा था, तो अचानक ही उसके मोबाइल की घंटी टुनटुनाई। देखा तो माँ का फोन था। खुशी-खुशी वह माँ से फोन पर बात करने लगा। अभी बात करते एक मिनट भी नहीं हुआ था कि उसके आसपास के लोगों ने झुंड बनाकर उसकी पिटायी करनी शुरू कर दी। उसे समझ में ही नहीं आया कि आखिर ऐसा हुआ क्यों। इतने में अगला स्टेशन आ गया। उतरते-उतरते उसे पीटने वाले लोगों ने अंगरेजी में कहा "How dare you speak Hindi here?" (तुम्हारी यहाँ हिंदी बोलने की हिम्मत कैसे हुयी?)